pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดีเดย์! 16 ก.ย. 2560 ยกเลิกการกรอกใบ ตม. 6 สำหรับนักท่องเที่ยวชาวไทย
วันพฤหัสบดีที่ 14 กันยายน 2560
ดีเดย์! 16 ก.ย. 2560 ยกเลิกการกรอกใบ ตม. 6 สําหรับนักท่องเที่ยวชาวไทย
เพื่อเพิ่มความสะดวกให้แก่คนไทยในการเดินทางเข้าหรือออกจากประเทศ
ดีเดย์! 16 ก.ย. นี้ ยกเลิกการกรอกใบ ตม. 6 สําหรับนักท่องเที่ยวชาวไทยที่จะเดินทางเข้าหรือออกประเทศ
เพื่อเพิ่มความสะดวกให้แก่คนไทยในการเดินทางเข้าหรือออกจากประเทศ
นายกรัฐมนตรีจึงได้สั่งการให้ยกเลิกการกรอกใบ ตม. 6 จากเดิมที่จะเริ่มในเดือนตุลาคม 2560 เป็นวันที่ 16 กันยายน 2560 เวลา 00.01 น. เป็นต้นไป
ด้วยความพร้อมของทุกหน่วยงานในการแก้ปัญหาความแออัด และลดความล่าช้าในการเดินทางเข้า-ออกเมือง โดยบุคคลที่มีสัญชาติไทย ไม่ว่าจะเดินผ่านทางช่องตรวจอนุญาตปกติ หรือผ่านเครื่องตรวจหนังสือเดินทางอัตโนมัติ (Auto Gate) เพียงแค่ยื่นหนังสือเดินทางเพื่อสแกนและตรวจลงตราก็ถือว่าผ่านการตรวจแล้ว เป็นการประหยัดเวลา และเพิ่มความคล่องตัวให้แก่ผู้เดินทางและสําหรับในกรณีของชาวต่างชาติยังคงต้องกรอกใบ ตม. 6 เหมือนเดิม เพื่อประโยชน์ด้านความมั่นคงและการท่องเที่ยวของประเทศ
ภาพ/ข่าว : กลุ่มสื่อสารเชิงกลยุทธ์ สํานักโฆษก
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 14 พฤศจิกายน 2562
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อหารือและมอบนโยบายการดําเนินงานภายในกระทรวงอุตสาหกรรม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (14 พ.ย. 62 ) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อหารือและมอบนโยบายการดําเนินงานภายในกระทรวงอุตสาหกรรม เพื่อให้การดําเนินงานเป็นไปด้วยความถูกต้อง และรวดเร็ว โดยมีนายสุรพล ชามาตย์ นายจุลพงษ์ ทวีศรี นายภานุวัตน์ ตริยางกูรศรี รองปลัดกระทรวงอุตสาหกรรม นายณัฐพล ณัฏฐสมบูรณ์ นายเอกภัทร วังสุวรรณ ผู้ตรวจราชการกระทรวงอุตสาหกรรม พร้อมด้วยผู้บริหารระดับสูงกระทรวงอุตสาหกรรม และเจ้าหน้าที่ที่เกี่ยวข้อง เข้าร่วมประชุมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​สธ.เผยผลสอบวินัยหัวหน้างานกรณีลวนลาม จะได้ข้อสรุปไม่เกินสิ้นเดือนหน้า
วันพฤหัสบดีที่ 31 สิงหาคม 2560
​สธ.เผยผลสอบวินัยหัวหน้างานกรณีลวนลาม จะได้ข้อสรุปไม่เกินสิ้นเดือนหน้า
กระทรวงสาธารณสุขเผยผลสอบวินัยกรณีหัวหน้างานชายลวนลามลูกจ้างหญิง และผู้บังคับบัญชาชั้นต้น จะได้ข้อสรุปไม่เกินสิ้นเดือนกันยายน 2560
กระทรวงสาธารณสุขเผยผลสอบวินัยกรณีหัวหน้างานชายลวนลามลูกจ้างหญิง และผู้บังคับบัญชาชั้นต้น จะได้ข้อสรุปไม่เกินสิ้นเดือนกันยายน 2560
วันนี้ (31 สิงหาคม 2560) นายแพทย์สมศักดิ์ อรรฆศิลป์ รองปลัดกระทรวงสาธารณสุข ให้สัมภาษณ์ความคืบหน้ากรณีผลสอบวินัยหัวหน้างานชายลวนลามลูกจ้างหญิง ว่า กระทรวงสาธารณสุขได้ตั้งคณะกรรมการสอบสวนทางวินัยข้าราชการชายและผู้บังคับบัญชาชั้นต้น โดยแบ่งการสอบวินัยเป็น 2 กรณี คือ 1.การสอบวินัยอย่างร้ายแรง หัวหน้างานชายที่ถูกกล่าวหาว่าลวนลามลูกจ้างหญิงได้เซ็นรับทราบคําสั่งสอบสวนทางวินัยเรียบร้อยแล้ว และรู้ขั้นตอนแล้วว่าจะดําเนินการอย่างไร 2. การสอบวินัยไม่ร้ายแรงของผู้บังคับบัญชาชั้นต้น ได้มีการย้ายผู้บังคับบัญชาไปสังกัดอีกหน่วยงานหนึ่ง เพื่อไม่ให้มีส่วนได้ส่วนเสียในการสอบวินัยทั้งร้ายแรงและไม่ร้ายแรง โดยมีนายแพทย์พิศิษฐ์ ศรีประเสริฐ ผู้ตรวจราชการกระทรวงสาธารณสุข เขต 5 เป็นประธานทั้ง 2 กรณี คาดว่าจะได้ทราบข้อสรุปและผลการสอบสวนไม่เกินสิ้นเดือนกันยายน 2560 อย่างแน่นอน
************************************* 31สิงหาคม 2560
รัฐบาลไทย-ข่าวทำเนียบรัฐบาล-SME Development Bank ร่วมเทศกาลใหญ่ “สมุยเฟสติวัล” ครั้งที่ 2 เฉลิมฉลองเกาะสมุยครบรอบ 120 ปี สนับสนุน SMEs ไทย ชูธุรกิจท่องเที่ยวชุมชน
วันพุธที่ 6 กันยายน 2560
SME Development Bank ร่วมเทศกาลใหญ่ “สมุยเฟสติวัล” ครั้งที่ 2 เฉลิมฉลองเกาะสมุยครบรอบ 120 ปี สนับสนุน SMEs ไทย ชูธุรกิจท่องเที่ยวชุมชน
ธนาคารร่วมสนับสนุนการจัดการ เทศกาลใหญ่ “สมุยเฟสติวัล (Samui Festival) ครั้งที่ 2” เพื่อเฉลิมฉลองเกาะสมุยครบรอบ 120 ปี ซึ่งถือเป็นอีกหนึ่งเทศกาลไฮไลท์ของจังหวัดสุราษฎร์ธานี ที่กระตุ้นการท่องเที่ยวทั้งชาวไทยและต่างชาติเดินทางไปท่องเที่ยวเกาะสมุย
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดเผยว่า ธนาคารร่วมสนับสนุนการจัดการ เทศกาลใหญ่ “สมุยเฟสติวัล (Samui Festival) ครั้งที่ 2” เพื่อเฉลิมฉลองเกาะสมุยครบรอบ 120 ปี ซึ่งถือเป็นอีกหนึ่งเทศกาลไฮไลท์ของจังหวัดสุราษฎร์ธานี ที่กระตุ้นการท่องเที่ยวทั้งชาวไทยและต่างชาติเดินทางไปท่องเที่ยวเกาะสมุย โดยจัดขึ้น ระหว่างวันที่ 7-11 กันยายนนี้ ณ เกาะสมุย บริเวณหาดหน้าทอน หาดเฉวง และ บ่อผุด
โดยธนาคารร่วมสานพลังจัดกิจกรรมสนับสนุนผู้ประกอบการ SMEs สร้างโอกาสทางการตลาด ส่งเสริมศักยภาพผู้ประกอบการ นําลูกค้าธนาคารออกร้านจําหน่ายสินค้าและผลิตภัณฑ์จํานวนกว่า 30 ร้านค้า พบสินค้าดี ดีไซน์เด่น มีเอกลักษณ์ อาทิ ร้านอรพินท์เครื่องประดับ จําหน่ายเครื่องเงิน หินสี , ร้านบุญคุ้มไหมไทย จําหน่ายผ้าไหม ผ้าฝ้ายสําเร็จรูป , ร้านเกยูรปักนอก จําหน่ายเครื่องจักรสาน ผ้าขาวม้าแปรรูป , เขาสก เรน ฟอเรสต์ รีสอร์ท , เขาสก กรีนวัลเลย์ รีสอร์ท , แพ 500 ไร่ ฯลฯ เพื่อผลักดันให้เกิดการ สร้างอาชีพ สร้างรายได้ในชุมชน ให้ SMEs ต่อยอดผลิตภัณฑ์ท้องถิ่น พัฒนาธุรกิจให้ยั่งยืน และมีชื่อเสียงโด่งดังไปยังต่างประเทศ
พร้อมทั้งเปิดโอกาสให้ผู้ประกอบการ SMEs สามารถเข้าถึงแหล่งเงินทุนดอกเบี้ยต่ํา โดยยกทีมเจ้าหน้าที่เตรียมพร้อมให้บริการปรึกษาแนะนํา พร้อมยื่นคําขอสินเชื่อภายในงาน ณ บูธ SME Development Bank ในศาลาเอนกประสงค์ บริเวณหาดเฉวง และ หาดหน้าทอน โดยเฉพาะ "สินเชื่อสนับสนุนธุรกิจท่องเที่ยวและผู้ประกอบการท่องเที่ยวชุมชน" สําหรับบุคคลธรรมดา กู้ได้สูงสุดไม่เกิน 5 ล้านบาท นิติบุคคล กู้ได้สูงสุด 15 ล้านบาท ระยะเวลาการกู้ยืมนาน 7 ปี อัตราดอกเบี้ย MLR ต่อปี (ใช้ บสย.ค้ําประกัน) ปีที่ 1 อัตราดอกเบี้ยร้อยละ MLR -1.5 ต่อปี ปีที่ 2 เป็นต้นไป คิดอัตราดอกเบี้ยร้อยละ MLR -1.0 ต่อปี (กรณีใช้หลักประกันตามเกณฑ์ของธนาคาร)
พบกันที่งาน “สมุยเฟสติวัล” (Samui Festival) ระหว่างวันที่ 7-10 ก.ย. 60 เวลา 10.00-17.30 น. หรือ ผู้ประกอบการที่สนใจ สอบถามข้อมูลได้ที่ ธพว.สาขาเกาะสมุย โทร. 077-427286-7 , 085-9808066 หรือติดต่อ ธพว.ทุกสาขาทั่วประเทศ Call Center โทร. 1357 และติดตามข่าวสารของ ธพว. ผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม โทร. 085-980-7861 หรือ 0-265-4574-5
รัฐบาลไทย-ข่าวทำเนียบรัฐบาล-กรุงไทยนำนวัตกรรมเปลี่ยนเศษอาหารเป็นดินดี เพื่อสิ่งแวดล้อมและชุมชน
วันอังคารที่ 3 มีนาคม 2563
กรุงไทยนํานวัตกรรมเปลี่ยนเศษอาหารเป็นดินดี เพื่อสิ่งแวดล้อมและชุมชน
กรุงไทยผลักดันและสร้าง Social Innovation ใช้นวัตกรรม Inno Waste ลดปริมาณขยะที่เป็นเศษอาหารจากห้องอาหารธนาคารปีละ 28 ตัน โดยแปรรูปเป็นดินคุณภาพดี แจกให้กับพนักงาน โรงเรียน ชุมชน ช่วยเพิ่มพื้นที่สีเขียว
กรุงไทยผลักดันและสร้าง Social Innovation ใช้นวัตกรรม Inno Waste ลดปริมาณขยะที่เป็นเศษอาหารจากห้องอาหารธนาคารปีละ 28 ตัน โดยแปรรูปเป็นดินคุณภาพดี แจกให้กับพนักงาน โรงเรียน ชุมชน ช่วยเพิ่มพื้นที่สีเขียว ระบุเป็นหนึ่งในการสร้างความยั่งยืนและสร้างสิ่งแวดล้อมที่ดี
ศ.(พิเศษ) ดร.กิตติพงษ์ กิตยารักษ์ ประธานกรรมการบรรษัทภิบาลและความรับผิดชอบต่อสังคม ธนาคารกรุงไทย เปิดเผยว่า จากพันธกิจของธนาคารที่ให้ความสําคัญกับการอนุรักษ์พลังงานและลดผลกระทบที่เกิดกับสภาพแวดล้อม เพื่อสร้างคุณภาพชีวิตที่ดี และความเข้มแข็งอย่างยั่งยืนให้กับชุมชนนั้น ธนาคารได้สนับสนุนการสร้างแพลตฟอร์มนวัตกรรมเพื่อสังคมหรือ Social Innovation อย่างต่อเนื่อง ผ่านโครงการ Krungthai Young Enterprise Awards เพื่อส่งเสริมให้คนรุ่นใหม่ซึ่งมีแนวคิดที่ดีได้คิดค้นและพัฒนานวัตกรรมให้สามารถใช้งานได้จริง สร้าง Social Start-Up และมีส่วนร่วมในการแก้ไขปัญหาสังคม ซึ่งธนาคารได้ต่อยอดโครงการนี้ โดยนําไอเดียและนวัตกรรมของทีม Inno Waste มาบริหารทรัพยากรภายในองค์กรให้มีประสิทธิภาพสูงสุด และตั้งเป้าลดปริมาณขยะภายในองค์กร ผ่านโครงการ กรุงไทยรักสิ่งแวดล้อม ภายใต้แคมเปญ “กรุงไทย RELIFE เปลี่ยนคืน ฟื้นชีวิต” ด้วยการรณรงค์และเปลี่ยนพฤติกรรมของพนักงานให้รู้คุณค่าของสิ่งแวดล้อมและมีส่วนในการช่วยดูแล
“นวัตกรรม Inno Waste ชนะการประกวดจากโครงการ Krungthai Young Enterprise Awards 2017 โดยทีมได้นําเงินรางวัลที่ได้จากธนาคารไปต่อยอดงานวิจัยและพัฒนาเครื่องแปรรูปเศษอาหาร ให้มีประสิทธิภาพมากยิ่งขึ้น โดยใช้เวลาแปรรูปเศษอาหารจํานวน 15 กิโลกรัม เป็นดินประมาณ 5 กิโลกรัม ภายในเวลา 2 ชั่วโมง 30 นาที ซึ่งเร็วกว่าเครื่องที่นําเข้าจากต่างประเทศหลายเท่าตัว และสามารถแปรรูปเศษอาหารในห้องอาหารธนาคารที่มีวันละกว่า 120 กิโลกรัม หรือเกือบ 28 ตันต่อปี ให้เป็นดินที่มีคุณภาพ 100% เฉลี่ยวันละกว่า 40 กิโลกรัม หรือเกือบ 9 ตันต่อปี ช่วยลดก๊าซเรือนกระจก 70,084 กิโลกรัมคาร์บอน หรือเทียบเท่ากับการปลูกต้นไม้ 70 ไร่”
ศ.(พิเศษ) ดร.กิตติพงษ์ กิตยารักษ์ กล่าวในตอนท้ายว่า ปัจจุบันธนาคารได้นําดินที่ได้จากการแปรรูปเศษอาหารแจกให้กับพนักงาน โรงเรียนและชุมชน เพื่อนําไปปลูกต้นไม้ พืชผักสวนครัวช่วยเพิ่มพื้นที่สีเขียวในกรุงเทพฯ เป็นส่วนหนึ่งในการบูรณาการดําเนินธุรกิจ ที่นอกจากจะเป็นประโยชน์กับส่วนรวมแล้วยังเป็นแนวทางสู่ Sustainable Bank หรือ ธนาคารเพื่อความยั่งยืน ภายใต้โครงการ กรุงไทยรักชุมชน ตามนโยบายของธนาคาร ก่อให้เกิดการพัฒนาที่ยั่งยืน เพื่อชีวิตความเป็นอยู่ที่ดีขึ้นของคนไทย โดยไม่ได้คํานึงถึงกําไรสูงสุด แต่มุ่งมั่นทํากําไรที่ดีที่สุดและคืนกลับไปยังชุมชน
รัฐบาลไทย-ข่าวทำเนียบรัฐบาล-หากต้องการไปตรวจว่าติดเชื้อไวรัสโควิด-19 หรือไม่ ต้องเสียค่าใช้จ่ายอย่างไร ??
วันเสาร์ที่ 14 มีนาคม 2563
หากต้องการไปตรวจว่าติดเชื้อไวรัสโควิด-19 หรือไม่ ต้องเสียค่าใช้จ่ายอย่างไร ??
ฟรีหรือเปล่า ??
คําถาม : หากต้องการไปตรวจว่าติดเชื้อไวรัสโควิด-19 หรือไม่ ต้องเสียค่าใช้จ่ายอย่างไร ??
คําตอบ : ขณะนี้ภาครัฐได้ประกาศให้โควิด-19 เป็นโรคฉุกเฉิน ทุกโรงพยาบาลต้องรับผู้ป่วยที่เข้าข่ายเสี่ยงทั้งหมด โดยหากตรวจพบเลือดเป็นผลบวก คือติดไวรัสโควิด-19 จะได้รับค่ารักษาฟรีทั้งหมด ไม่เสียค่าใช้จ่ายใดๆ ทั้งสิ้น
รัฐบาลไทย-ข่าวทำเนียบรัฐบาล-รำลึก วันปิยมหาราช
วันศุกร์ที่ 25 ตุลาคม 2562
รําลึก วันปิยมหาราช
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ พร้อมด้วยคุณหญิงกัลยา โสภณพนิช และนางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ร่วมพิธีบําเพ็ญกุศล และพิธีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
เมื่อวันพุธที่ 23 ตุลาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ พร้อมด้วยคุณหญิงกัลยา โสภณพนิช และนางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ร่วมพิธีบําเพ็ญกุศล และพิธีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมีนายวิษณุ เครืองาม รองนายกรัฐมนตรี เป็นประธานพิธีวางพวงมาลาและถวายบังคม พร้อมทั้งประธานองค์กรตามรัฐธรรมนูญ คณะรัฐมนตรี ส่วนราชการ รัฐวิสาหกิจ ภาคเอกชน ตลอดจนผู้บริหารระดับสูงกระทรวงศึกษาธิการ เข้าร่วมพิธี ณ บริเวณท้องสนามหลวง
จากนั้น ในเวลา 10.30 น. นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ร่วมกิจกรรมจิตอาสาพัฒนาเพื่อถวายพระราชกุศล และน้อมรําลึกในพระมหากรุณาธิคุณของพระมหากษัตริย์ไทย ปรับภูมิทัศน์ ทําความสะอาดบริเวณเส้นทางรถไฟ โดยมีนายวิษณุ เครืองาม รองนายกรัฐมนตรี เป็นประธาน พร้อมด้วย​คณะรัฐมนตรีและคู่สมรส ผู้บริหารศูนย์อํานวยการใหญ่จิตอาสาพระราชทาน 904 วปร. ผู้ว่าราชการกรุงเทพมหานคร​ หัวหน้าส่วนราชการ ผู้ว่าการรถไฟแห่งประเทศไทย หน่วยงายภาครัฐ ภาคเอกชน และประชาชนจิตอาสา เข้าร่วมงาน ณ บริเวณสถานีรถไฟหัวลําโพง
นายวิษณุ เครืองาม รองนายกรัฐมนตรี กล่าวว่า นับแต่พระบาทสมเด็จพระจุลจอมเกล้าเจ้าอยู่หัว เสด็จเถลิงถวัลยราชสมบัติ เป็นพระมหากษัตริย์องค์ที่ 5 แห่งราชวงศ์จักรี ปวงพสกนิกรใต้ร่มพระบารมี ต่างประจักษ์ชัดแจ้งในพระเกียรติคุณ พระราชกรณียกิจนานัปการที่ได้ทรงปฏิบัติบําเพ็ญ เพื่อประโยชน์อย่างอเนกอนันต์แก่ประเทศชาติ โดยทรงวางรากฐานการพัฒนาประเทศให้มีความเจริญก้าวหน้าอย่างมั่นคง สู่ความทันสมัย ทัดเทียมนานาอารยประเทศ โดยเฉพาะอย่างยิ่ง ทรงนํานวัตกรรมใหม่ ๆ เข้ามาปรับใช้ในการพัฒนาประเทศในทุกด้าน ทั้งกิจการไปรษณีย์ โทรเลข การไฟฟ้า การประปา ตลอดจน ทรงมีสายพระเนตรอันกว้างไกล ทรงเล็งเห็นว่าระบบการขนส่งทางรางจะมีคุณูปการต่อการขนส่งภายในประเทศในอนาคต จึงมีพระราชดําริให้สร้างทางรถไฟขึ้น ก่อให้เกิดความเจริญก้าวหน้าแก่กิจการรถไฟและบังเกิดคุณประโยชน์แก่ประเทศชาติและพสกนิกรจวบจนปัจจุบัน
ในวาระนี้ รัฐบาลขอน้อมนําแนวทางจิตอาสาพระราชทาน “โครงการจิตอาสาพระราชทาน 904 วปร.” เพื่อจัดกิจกรรมจิตอาสาพัฒนาปรับภูมิทัศน์ ทําความสะอาดบริเวณเส้นทางรถไฟ เพื่อให้ประชาชนทุกหมู่เหล่าได้มีส่วนร่วมในการบําเพ็ญสาธารณประโยชน์ และสร้างจิตสํานึกในการดูแลรักษาพื้นที่บริเวณเส้นทางรถไฟ เพื่อถวายพระราชกุศลแด่พระบาทสมเด็จพระจุลจอมเกล้าเจ้าอยู่หัว ผู้ทรงมีคุณูปการต่อกิจการรถไฟไทย ด้วยสํานึกในพระมหากรุณาธิคุณอันหาที่สุดมิได้นี้ ปวงข้าพระพุทธเจ้า ขอพระราชทานถวายพระพรชัยมงคล ขออัญเชิญคุณพระศรีรัตนตรัย และอํานาจสรรพสิ่งศักดิ์สิทธิ์ในสากล โปรดอภิบาลประทานพรให้ใต้ฝ่าละอองธุลีพระบาท ทรงพระเจริญด้วยจตุรพิธพรชัย ทรงพระเกษมสําราญ พระเกียรติคุณแผ่ไพศาลไปทั่วทุกทิศานุทิศ สถิตเป็นมิ่งขวัญปกเกล้าเหล่าพสกนิกรชาวไทยตราบกาลนาน เทอญ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นหัวหน้าคณะผู้แทนไทยในการเยี่ยมคารวะและหารือข้อราชการกับ H.E. Mr. Greg Hunt รัฐมนตรีว่าการกระทรวงสาธารณสุข
วันอังคารที่ 17 กรกฎาคม 2561
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นหัวหน้าคณะผู้แทนไทยในการเยี่ยมคารวะและหารือข้อราชการกับ H.E. Mr. Greg Hunt รัฐมนตรีว่าการกระทรวงสาธารณสุข
รองนายกรัฐมนตรีและรัฐมนตรีว่าการกระทรวงยุติธรรม เป็นหัวหน้าคณะผู้แทนไทยในการเยี่ยมคารวะและหารือข้อราชการกับ H.E. Mr. Greg Hunt รัฐมนตรีว่าการกระทรวงสาธารณสุข ณ สํานักงานรัฐสภาแห่งเครือรัฐออสเตรเลีย นครเมลเบิร์น
เมื่อวันที่ 16 กรกฎาคม 2561 เวลา 15.30 น. (เวลาท้องถิ่นเครือรัฐออสเตรเลีย)
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นหัวหน้าคณะผู้แทนไทยในการเยี่ยมคารวะและหารือข้อราชการกับ H.E. Mr. Greg Hunt รัฐมนตรีว่าการกระทรวงสาธารณสุข ณ สํานักงานรัฐมนตรีว่าการกระทรวงสาธารณสุข สํานักงานรัฐสภาแห่งเครือรัฐออสเตรเลีย นครเมลเบิร์น โดยมีผลการหารือที่สําคัญ ดังนี้
1. ฝ่ายไทยแสดงความขอบคุณฝ่ายออสเตรเลียที่ส่งแพทย์ผู้เชี่ยวชาญและเจ้าหน้าที่ที่เกี่ยวข้อง มาช่วยนักฟุตบอลทีมหมูป่าอะคาเดมีและโค้ชซึ่งประสบภัยติดถ้ําหลวง ขุนน้ํานางนอนในห้วงที่ผ่านมา ซึ่งฝ่ายออสเตรเลียกล่าวยินดีและชื่นชมการจัดการของประเทศไทย และความร่วมมือและร่วมแรงร่วมใจระหว่างกันและระหว่างประเทศในปฏิบัติการช่วยเหลือดังกล่าว
2. ทั้งสองฝ่ายยินดีกับการส่งเสริมความร่วมมือและการแลกเปลี่ยนทางวิชาการ โดยเฉพาะอย่างยิ่งการใช้องค์ความรู้ทางวิชาการจากการศึกษาวิจัยในการกําหนดนโยบาย รวมถึงการศึกษาวิจัยกัญชาเพื่อใช้ประโยชน์ทางการแพทย์
3. ฝ่ายไทยชื่นชมบทบาทของประเทศออสเตรเลียในการเข้ามามีส่วนร่วมกับประเทศไทยในการแก้ไขปัญหายาเสพติดในพื้นที่สามเหลี่ยมทองคําและภูมิภาคอาเซียน ภายใต้กรอบกิจกรรมโครงการแม่น้ําโขงปลอดภัยและศูนย์ประสานงานยาเสพติดอาเซียน รวมถึงการที่ประเทศออสเตรเลียจะเข้ามาเป็นหุ้นส่วนกับประเทศไทยในการดําเนินการพัฒนาทางเลือกตามศาสตร์พระราชา เพื่อการพัฒนาและการแก้ไขปัญหายาเสพติดในพื้นที่ดังกล่าวอย่างยั่งยืน อันจะเป็นประโยชน์ต่อทั้งประเทศไทย ประเทศออสเตรเลีย และประเทศอื่น ๆ ในภูมิภาคต่อไป
ทั้งนี้ ฝ่ายออสเตรเลียยินดีที่จะพัฒนาส่งเสริมความร่วมมือกับประเทศไทยให้มากยิ่งขึ้น โดยเฉพาะ ด้านการบังคับใช้กฏหมาย ซึ่งหน่วยงานตํารวจ และหน่วยงานด้านความมั่นคงของออสเตรเลีย มีความสนใจและยินดีอย่างยิ่งที่จะเข้ามามีส่วนร่วมกับไทยในการแก้ไขปัญหาสามเหลี่ยมทองคํา รวมทั้งความร่วมมือด้านงานวิจัยและองค์ความรู้ทางวิชาการ ตลอดจนถึงด้านการบําบัดรักษาผู้เสพยาเสพติด การควบคุมการใช้ยารักษาโรคในทางที่ผิด การจัดการการใช้ประโยชน์จากพืชเสพติด การป้องกัน และแนวทางการรณรงค์และให้การศึกษาเพื่อป้องกันการใช้ยาเสพติด
นอกจากนี้ ในช่วงเช้า คณะผู้แทนไทยยังได้รับฟังการบรรยายสรุปด้านการใช้ประโยชน์จากงานวิจัยและหลักฐานทางวิชาการเพื่อเป็นประโยชน์ต่อการกําหนดนโยบายยาเสพติดของรัฐบาลออสเตรเลียที่มีประสิทธิภาพ โดยผู้เชี่ยวชาญจากสถาบันวิจัยแห่งชาติด้านยาเสพติด (NDRI) ซึ่งจะเป็นประโยชน์ต่อการกําหนดนโยบายในการแก้ไขปัญหายาเสพติดของไทยให้มีประสิทธิภาพต่อไป
...........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรมให้คณะผู้บริหารระดับสูงของธนาคารซูมิโตโม แบงกิ้ง คอร์ปอเรชั่น สำนักงานใหญ่ ประเทศญี่ปุ่น เข้าพบ
วันพุธที่ 21 พฤศจิกายน 2561
รัฐมนตรีว่าการกระทรวงอุตสาหกรรมให้คณะผู้บริหารระดับสูงของธนาคารซูมิโตโม แบงกิ้ง คอร์ปอเรชั่น สํานักงานใหญ่ ประเทศญี่ปุ่น เข้าพบ
ายอุตตม สาวนายน รัฐมนตรีว่าการกระทรวงอุตสาหกรรม ให้นายยูอิจิ นิชิมุระ กรรมการผู้จัดการใหญ่ ธนาคาซูมิโตโม แบงกิ้ง คอร์ปอเรชั่น สาขากรุงเทพฯ
วันนี้ (21 พฤศจิกายน 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นายยูอิจิ นิชิมุระ กรรมการผู้จัดการใหญ่ ธนาคาซูมิโตโม แบงกิ้ง คอร์ปอเรชั่น สาขากรุงเทพฯ นํา Mr.Yasuyuki Kawasaki , Depety Chairman of Sumitomo Mitsui Financial Group and Sumitomo Mitsui Banking Corporation และคณะผู้บริหารระดับสูงของธนาคารซูมิโตโม แบงกิ้ง คอร์ปอเรชั่น สํานักงานใหญ่ ประเทศญี่ปุ่น เข้าพบ เพื่อรับทราบนโยบายกระทรวงอุตสาหกรรม พร้อมรายงานผลการดําเนินงานของธนาคารในประเทศไทย และหารือเกี่ยวกับความร่วมมือระหว่างรัฐบาลไทยและรัฐบาลญี่ปุ่นที่มีต่อนักลงทุนทั้งสองประเทศ โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายอดิทัต วะสีนนท์ รองผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานยุติธรรมจังหวัดตรัง ติดตามความคืบหน้า “คดีฆ่าบีบคอสาวแม่ลูกสอง”
วันจันทร์ที่ 17 กรกฎาคม 2560
กระทรวงยุติธรรม โดยสํานักงานยุติธรรมจังหวัดตรัง ติดตามความคืบหน้า “คดีฆ่าบีบคอสาวแม่ลูกสอง”
สํานักงานยุติธรรมจังหวัดตรัง ลงพื้นที่ติดตามความคืบหน้า “คดีฆ่าบีบคอสาวแม่ลูกสอง”
เมื่อวันที่ ๑๒ กรกฎาคม ๒๕๖๐ เวลา ๑๓.๐๐ น.
นายบัญญัติ วงค์สว่าง ยุติธรรมจังหวัดตรัง
มอบหมายให้นายโกเมน รอตโกมิล หัวหน้ากลุ่มพัฒนาและส่งเสริมระบบงานยุติธรรม
พร้อมด้วยเจ้าหน้าที่กลุ่มอํานวยความยุติธรรมและนิติการ สํานักงานยุติธรรมจังหวัดตรัง
ลงพื้นที่ติดตามความคืบหน้า “คดีฆ่าบีบคอสาวแม่ลูกสอง”
โดยคณะได้ลงพื้นที่ ณ บ้านผู้เสียหาย หมู่ที่ ๓ ตําบลเขาไพร อําเภอรัษฎา จังหวัดตรัง
เพื่อพบปะเยี่ยมเยียนครอบครัวผู้เสียหายและให้กําลังใจและให้ความเชื่อมั่นในการช่วยเหลือของกระทรวงยุติธรรม
เบื้องต้นสํานักงานยุติธรรมจังหวัดตรัง ได้รับเรื่องในการยื่นคําขอรับตามพระราชบัญญัติค่าตอบแทนผู้เสียหาย
ค่าทดแทนและค่าใช้จ่ายในคดีอาญา พ.ศ.๒๕๔๔ แล้ว
หลังจากนั้นเวลา ๑๕.๓๐ น.
ทางคณะทํางานได้ลงพื้นที่เพื่อพบปะคณะกรรมการศูนย์ยุติธรรมชุมชนตําบลเขาไพร
ตําบลเขาไพร อําเภอรัษฎา จังหวัดตรัง เพื่อสอบถามความคืบหน้าด้านการเฝ้าระวังการก่อเหตุอาชญากรรม ในพื้นที่
รวมทั้งให้คําแนะนําการดําเนินงานตามบทบาท ภารกิจของศูนย์ยุติธรรมชุมชน
เพื่อสร้างความเชื่อมั่นให้กับประชาชนในพื้นที่
รัฐบาลไทย-ข่าวทำเนียบรัฐบาล-“เฉลิมชัย” รมว.กษ. หารือ รมว.เกษตรและการค้านิวซีแลนด์
วันศุกร์ที่ 13 กันยายน 2562
“เฉลิมชัย” รมว.กษ. หารือ รมว.เกษตรและการค้านิวซีแลนด์
“เฉลิมชัย” รมว.กษ. หารือ รมว.เกษตรและการค้านิวซีแลนด์ มุ่งส่งเสริมการพัฒนาด้านการเกษตรทุกมิติ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ต้อนรับนายเดเมียน โอคอนเนอร์ รัฐมนตรีว่าการกระทรวงเกษตรและรัฐมนตรีว่าการกระทรวงการค้าและการส่งออกนิวซีแลนด์ ในโอกาสเยือนประเทศไทย เพื่อเข้าร่วมประชุมรัฐมนตรีความตกลงหุ้นส่วนทางเศรษฐกิจระดับภูมิภาค หรือ RCEP ครั้งที่ 7 โดยประเทศไทยเป็นเจ้าภาพจัดการประชุมฯ ซึ่งนับเป็นข่าวดีที่ประเทศไทยและนิวซีแลนด์จะมีการลงนามความตกลงด้านสินค้าเกษตรและอาหารระหว่างกันในช่วงเดือนพฤศจิกายนที่ใกล้จะถึงนี้ซึ่งทางนิวซีแลนด์พร้อมสนับสนุนและช่วยเหลือหากมีข้อติดขัดด้านความร่วมมือด้านการเกษตร และการพบกันในวันนี้จะเป็นจุดเริ่มต้นที่กระทรวงเกษตรของทั้งสองประเทศจะได้ขยายความร่วมมือกันต่อไป
นายเฉลิมชัย กล่าวว่า รัฐบาลนิวซีแลนด์เป็นประเทศที่ส่งเสริมให้เกษตรกรผลิตสินค้าเกษตรที่มีความปลอดภัย (Food Safety) และการทําเกษตรกรรมยั่งยืน (Sustainable Agriculture) แต่ยังเผชิญกับปัญหาต้นทุนการผลิตสินค้าเกษตรที่สูงมาก ทางนิวซีแลนด์จึงอยากสร้างความร่วมมือกับภาครัฐ และภาคเกษตรกรของไทย เพื่อแลกเปลี่ยนประสบการณ์ด้านการทําเกษตรปลอดภัย และการบริหารจัดการความเสี่ยง เพื่อป้อนผลผลิตที่มีคุณภาพสู่ตลาดโลก ซึ่งนิวซีแลนด์เน้นย้ําว่าจะลดอุปสรรคทางการค้า โดยเฉพาะในประเทศอาเชียน อย่างไรก็ตาม ทางกระทรวงเกษตรฯ เห็นด้วยกับนโยบายการทําเกษตรปลอดภัย เพราะเป็นหนึ่งในนโยบายสําคัญที่จะส่งเสริมให้เกษตรกรผลิตสินค้าที่มีความปลอดภัย และมีมาตรฐานรองรับ
“การลดการแข่งขันระหว่างประเทศจะเกิดประโยชน์ต่อทั้งสองฝ่าย ซึ่งไทยและนิวซีแลนด์จะต้องประสานความร่วมมือมากยิ่งขึ้น โดยหวังว่าหลังจากการประชุมวันนี้จะเกิดการทํางานระหว่างกันอย่างใกล้ชิด อย่างไรก็ตาม ไทยยินดีและพร้อมสนับสนุนความร่วมมือกับนิวซีแลนด์ในทุกด้าน ซึ่งการหารือในวันนี้จะส่งเสริมความร่วมมือที่ดีทั้งด้านการค้าและความร่วมมือทางวิชาการด้านการเกษตร จนเกิดผลลัพธ์เป็นที่น่ายินดีระหว่างกัน" นายเฉลิมชัย กล่าว
นอกจากนี้ นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ได้ติดตามประเด็นการเปิดตลาดสินค้าไปยังนิวซีแลนด์ 2 รายการ ได้แก่ หน่อไม้ฝรั่ง และปลาสวาย ซึ่งทางนิวซีแลนด์มีความยินดีและไม่ขัดข้อง แต่ขอให้ประเทศไทยรอการพิจารณาด้านการตรวจสอบทางวิทยาศาสตร์จากฝ่ายนิวซีแลนด์ อย่างไรก็ตาม ขอให้ฝ่ายไทยสบายใจได้ว่านิวซีแลนด์เป็นตลาดที่เปิดกว้าง และมีความโปร่งใส ซึ่งจะแจ้งผลให้ฝ่ายไทยทราบอย่างแน่นอน
สําหรับประเด็นอื่น ๆ ที่ทั้งสองประเทศมีความสนใจร่วมกัน คือ การแลกเปลี่ยนองค์ความรู้ด้านการเกษตรระหว่างเจ้าหน้าที่ภาครัฐและเกษตรกร โดยที่ผ่านมา นิวซีแลนด์ได้สนับสนุนทุนการศึกษา ทุนอบรมและทุนวิจัยให้กับไทยมาโดยตลอด เช่น การแลกเปลี่ยนผู้เชี่ยวชาญในการบริหารจัดการฟาร์มโคนมระหว่างไทยและนิวซีแลนด์ และกําลังจะสนับสนุนทุนอบรมให้กับเจ้าหน้าที่จากกระทรวงเกษตรและสหกรณ์ด้วย
ทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงกลาโหม รวมจิตอาสา คืนความสดใสให้ “คลองหลอด”
วันพฤหัสบดีที่ 7 กุมภาพันธ์ 2562
กระทรวงกลาโหม รวมจิตอาสา คืนความสดใสให้ “คลองหลอด”
เช้าวันนี้ (7 ก.พ. 62) เวลา 09.00 น. กรุงเทพมหานคร จับมือกระทรวงกลาโหม โดยกองทัพบก ขุดลอกคูคลอง พัฒนาแหล่งน้ําในคลองหลอด
เช้าวันนี้ (7 ก.พ. 62) เวลา 09.00 น. กรุงเทพมหานคร จับมือกระทรวงกลาโหม โดยกองทัพบก ขุดลอกคูคลอง พัฒนาแหล่งน้ําในคลองหลอด บริเวณวัดราชบพิธ เขตพระนคร ซึ่งการจัดกิจกรรมในครั้งนี้เพื่อเตรียมการรองรับพระราชพิธีบรมราชาภิเษก อันเป็นการแสดงออกถึงความรัก ความสามัคคี และความจงรักภักดี ของส่วนราชการ และประชาชนในพื้นที่ที่มีต่อสถาบันพระมหากษัตริย์
โดยทําการขุดลอกเลน ดูแลรักษาสิ่งแวดล้อมด้วยการกําจัดขยะ และวัชพืชที่ขึ้นอยู่หนาแน่นภายในคลอง และกีดขวางทางเดินน้ําเพื่อให้น้ําระบายได้สะดวกมากขึ้น เพราะก่อนหน้านี้น้ําในคลองหลอดพร่องมากจนมีกลิ่นเหม็น ส่งผลกระทบกับชาวบ้านที่อยู่ในระแวกนั้นเป็นอย่างมาก แต่พอดูดเลนออกไปแล้วทําให้กลิ่นลดลง และยังช่วยแก้ปัญหาน้ําเน่าเสีย หากเกิดฝนตกหนักจะช่วยลดปัญหาน้ําท่วมขัง ถือว่าเป็นการปรับปรุงภูมิทัศน์ให้มีความสวยงาม อีกทั้ง ยังช่วยให้ประชาชนในพื้นที่ได้มีคุณภาพชีวิตที่ดีขึ้นอีกด้วย
รัฐบาลไทย-ข่าวทำเนียบรัฐบาล-นายกรัฐมนตรีพอใจผลการประชุม BIMSTEC ที่จะสร้างประโยชน์ให้แก่ทุกชาติสมาชิก
วันศุกร์ที่ 31 สิงหาคม 2561
นายกรัฐมนตรีพอใจผลการประชุม BIMSTEC ที่จะสร้างประโยชน์ให้แก่ทุกชาติสมาชิก
นายกรัฐมนตรีพอใจผลการประชุม BIMSTEC ที่จะสร้างประโยชน์ให้แก่ทุกชาติสมาชิก
วันนี้ (วันศุกร์ที่ 31 สิงหาคม 2561) เวลา 18.15 น. ท่าอากาศยานทหาร 2 กองบิน 6 ดอนเมือง พลเอก ประยุทธ์ จันทร์โอชา นายกรัฐมนตรี ให้สัมภาษณ์ถึง ผลสําเร็จของการประชุม คือ ประเทศสมาชิก BIMSTEC เห็นชอบร่วมกัน ที่จะเร่งส่งเสริม connectivity ครอบคลุมทั้งทางบก ทะเล อากาศ เพราะสมาชิก BIMSTEC มีทั้งในส่วนประเทศที่ติดทะเลและไม่ติดทะเล ดังนั้น การเชื่อมโยงต้องทั้งทางบก เชื่อมต่อเส้นทางรถยนต์ โดยเริ่มต้นจากเส้นทางเชื่อม 3 ประเทศ คือ ไทย เมียนมา และอินเดีย ในอนาคต จะขยายไปสู่เส้นทางรถไฟ ขณะเดียวกันก็ต้องมีการเชื่อมต่อเนื่องทางอากาศ และทะเล อาทิ ท่าเรือ ระนอง ของไทย นอกจากนี้ ยังต้องมีการพิจารณากฎ ระเบียบ ระหว่างประเทศให้อํานวยความสะดวก ระหว่างกันด้วย
ดังนั้น BIMSTEC จึงต้องมีการจัดลําดับกิจกรรมความร่วมมือ เป็น 5 กลุ่ม ได้แก่ ความเชื่อมโยง การค้าและการลงทุน ปฏิสัมพันธ์ในระดับประชาชน ความมั่นคง และวิทยาศาสตร์และเทคโนโลยี และเร่งรัดดําเนินการโครงการที่เป็นไปได้ก่อน ในลักษณะ Early Harvest รวมทั้งความร่วมมือ BIMSTEC จะต้องต่อยอดและสร้างเชื่อมโยงอย่างไร้รอยต่อ ร่วมกับกลุ่มความร่วมมืออื่น ทั้ง ACD ASEAN ACMECS รวมทั้งความร่วมมือลุ่มน้ําโขง การมาร่วมประชุมในครั้งนี้ จึงต้องคํานึงให้เกิดประโยชน์แก่ทุกกลุ่ม เราทั้งการพัฒนาความร่วมมือเพื่อต่อสู้กับภัยพิบัติทางธรรมชาติ จากปัญหาสภาพอากาศเปลี่ยนแปลง ซึ่งแต่ละประเทศได้ตอบรับที่จะไปดําเนินการต่อ ด้วย